Salsa (TV-serie)

Salsa er et norsk talk-show om sex og samliv som ble sendt på TVNorge i 2001. Programmet ble ledet av skuespiller Kim Kolstad. Med seg hadde han lege Kjell-Olav Svendsen som fagekspert og Tina B. Christensen som utegående reporter. Salsa hadde et mer underholdningspreg enn de mer tradisjonelle informasjons-baserte samlivsprogrammene som til da hadde blitt sendt på TV. Programskaperne kalte det selv for et «erotisk TV-show».VG - Alt for TVNorge (11.2.2001)

Programmets hadde de mellom 18 og 35 år som målgruppe. Det ble sendt på tirsdager og var basert på en svensk serie kalt Fråga Olle.

Programmet hadde besøk av en rekke kjente personer, blant annet Frithjof Wilborn, Lisa Stokke, Tommy Steine, Elisa Røtterud, Kaia Huuse, Tom A. Haug, Nils Ole Oftebro, Hans Petter Buraas og Susan Badrkhan.VG - TVNorge barberer grensene (8.3.2001)

Mottagelse
Programmet ble dårlig mottatt av kritikerne. Dagbladets anmelder kalte det «Flatt og banalt»,Dagbladet - Flatt og banalt (14.3.2001) «I sin forhånds-PR kjørte TVNorge «Salsa» i den spekulative grøfta, med første program kjørte de rett i banalitetens grunne grøft.» Aftenpostens anmelder mente han verken ble klokere eller særlig underholdtAftenposten Aften - Lunken Salsa (14.3.2001, s.31) mens VGs anmelder kalte det pinlig og spekulativt og gikk hard ut mot både konseptet og programlederen.VG - SEX FOR SEXENS SKYLD (14.03.2001)

Premieren ble sett av 318 000.Kampanje - I gjennomsnitt fikk 318 000 seere med seg sesongpremieren på Salsa (14.3.2001) «Likevel mistet programmets andre del, fra 21.00 til 21.30, over 150 000 seere. Første del ble fulgt av 408 000 seere, mens del to bare hadde med seg 252 000.»

Referanser

Kategori:TV-produksjoner på TVNorge
Kategori:Norske TV-produksjoner fra 2000-årene
Kategori:TV-programmer om seksualitet
Kategori:Norske talkshow på TV